钦定古今图书集成/明伦汇编/氏族典/第235卷 > 张资
## 钦定古今图书集成/明伦汇编/氏族典/第235卷 > 张资

按《后凉录》：资仕光为中书监，博学多才艺，文翰温雅，
光甚器之。资病，光博营救疗，有外国道人罗义云能
差资病，光喜，给赐甚厚。鸠摩罗什知义诳诈，乃告资
曰：“义不能为益，徒烦费耳。冥运虽隐，可以事试也。”遂
以五色丝作绳结之，烧为灰末，投之水中。灰若出水，
还成结者，病不可愈。须臾，灰聚浮出，复绳本形，义疗
无效，少日资死，光悼惜之。